alexandrainst/scandi-wiki huggingface dataset:
Troglops cephalotes

Troglops cephalotes (Olivier 1790) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den finnes lengre sør i Europa, men er ikke registret i Norge.

Utseende 
Kroppen er 3 millimeter lang. Den er en blåsvart bille, bare kantene av brystskjoldet og rotleddene i antennene, samt fram- og mellombeina er noe rødgule. Hodet, som er hovedsakelig svart hos begge kjønn, har noe utstående fasettøynene, og er omtrent like bredt som brystet. Antennene er festet noe foran fasettøynene, de har elleve ledd. Oversiden med en kort, utydelig og ganske spredt finere liggende behåring (krever forstørrelse). Brystskjoldet er smalere i bakkanten enn på midten og bredere enn det er langt. Avsmalningen bakover går i en rett linje, ikke som en buktet linje. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd, bortsett fra hos hannene, som har fire ledd.

Levevis 
Troglops cephalotes lever på trær, særlig på blomster av lind. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 68-69.  (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Troglops cephalotes - Fauna Europaea - om europeiske dyr

Børstebiller
Ebaeus pedicularius

Ebaeus pedicularius (Fabricius 1777) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen.  Den finnes lengre sør i Europa. Den er ikke registret i Norge.

Utseende 
Kroppen er 3-4 millimeter lang og har en metallisk blåsvart farge og en rødgul flekk på sissen av dekkvingene. Den ligner Ebaeus thoracicus men skilles fra denne på størrelsen og fargen på brystskjoldet. Antennene er svartbrune med noe av rotleddene gule. De er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten og det er bredere enn det er langt. Dets fram- og bakhjørner er bredt avrundet. Hodet er noe smalere enn brystskjoldet, som begge har en glatt overflate uten en fin mikrostruktur. Dekkvingene har en punktert overflate. De er uten en mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er gule med enkelte rødsvarte parti. Beina er ganske slanke, alle føtter har fem ledd.

Levevis 
Ebaeus pedicularius finnes særlig på tistler. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 71.  (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Ebaeus pedicularius - Fauna Europaea - om europeiske dyr

Børstebiller
Ebaeus thoracicus

Ebaeus thoracicus (Fourcroy 1785) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den finnes lengre sør i Europa. Den er ikke registret i Norge.

Utseende 
Kroppen er 2,5 millimeter lang og har en metallisk blåsvart farge og en rødgul flekk på sissen av dekkvingene, samt at brystskjoldet er rødt. Den ligner Ebaeus pedicularius men skilles fra denne på størrelsen og fargen på brystskjoldet. Antennene er svartbrune med noe av rotleddene gule. De er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten og det er bredere enn det er langt. Dets fram- og bakhjørner er bredt avrundet. Hodet er noe smalere enn brystskjoldet, som begge har en glatt overflate uten en fin mikrostruktur. Dekkvingene har en punktert overflate. De er uten en mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er gule med enkelte rødsvarte parti. Beina er ganske slanke, alle føtter har fem ledd.

Levevis 
Ebaeus thoracicus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 71.  (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 'Ebaeus thoracicus - Fauna Europaea - om europeiske dyr

Børstebiller
Hypebaeus flavipes

Hypedaeus flavipes (Fabricius 1797) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. 

Den finnes lengre sør i Europa. Der kun påvist på fire lokaliteter i Vestfold og Telemark i Norge.

Utseende 
Kroppen er 2 millimeter lang og har en halvblank svart eller brunsvart farge.  Antennene er gule og er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten. Dets bakhjørner er stumpvinklet avrundet. Hodet og brystskjoldet har en overflate med en fin mikrostruktur. Dekkvingene er korte og brede, med en finere liggende behåring og en fint punktert overflate. Dekkvingene slutter ved sidekanten og mangler en innoverbøyd fortsettels litt inn under bakkroppen. Hanner har en lysere blekgul farge i spissen av bakvingene, hunner mangler denne. Beina er gule med enkelte mørkere parti og er ganske slanke, alle føtter har fem ledd.

Levevis 
Hypedaeus flavipes tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. 

Larven skal angivelig leve i larveganger av andre treborende insekter, særlig i bøk.

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 70. (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Hypedaeus flavipes - Fauna Europaea - om europeiske dyr

Børstebiller
Malachius bipustulatus

Malachius bipustulatus (Linnaeus, 1758) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er registret i Norge.

Utseende 
Kroppen er 5-7 millimeter lang. Hodet og brystskjoldet hos de nordiske artene har ganske lange oppstående hår. Brystskjoldet (pronotum) har, på hver side, kun en antydning til rød farge på framhjørnene. Blant de nordiske artene er den er ganske lik Cordylepherus viridis, men skiller seg fra denne ved at antennens tredje ledd (fra hodet) er synlig kortere enn det fjerde leddet. Antennene er festet like foran fasettøynene, de har elleve ledd. Noen hanner har noen særpregede rotledd på antennen. Dekkvingene hos de nordiske artene har mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd.

Levevis 
Malachius bipustulatus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 77. (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Malachius bipustulatus - Fauna Europaea - om europeiske dyr

Børstebiller
Clanoptilus marginellus

Clanoptilus marginellus (Olivier 1790) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er ikke registret i Norge.

Utseende 
Kroppen er 5-6,5 millimeter lang og er en ganske vanlig, ensfarget metallgrønn eller blå art. 
Hodet og brystskjoldet (pronotum) med ganske lange oppstående hår. Blant de nordiske artene er den er ganske lik Cordylepherus viridis, men skiller seg fra denne ved at brystskjoldet har, på hver side, en rødlig kant. Antennene er festet like foran fasettøynene, de har elleve ledd. Dekkvingene har mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd.

Levevis 
Clanoptilus marginellus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 78. (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Clanoptilus marginellus - Fauna Europaea - om europeiske dyr

Børstebiller
Paralympiske vinterleker 2010

Se også: Vinter-OL 2010

Paralympiske vinterleker 2010, de tiende paralympiske vinterleker, ble arrangert i Vancouver i Canada fra 12. til 22. mars 2010.

Grener
  Alpin skiidrett
  Kjelkehockey
  Langrenn
  Rullestolcurling
  Skiskyting

Medaljer

Medaljeoversikt

Norske medaljer 

Norge tok en gull-, tre sølv- og to bronsemedaljer.

Deltakerland
44 nasjoner deltar ved de paralympiske vinterleker 2010

  Andorra (2)
  Argentina
  Armenia
  Australia
  Belgia
  Bosnia og Hercegovina
  Bulgaria
  Canada
  Frankrike
  Hviterussland
  Island
  Italia
  Japan
  Kasakhstan
  Mexico
  Nederland
  New Zealand
  Norge
  Polen
  Russland
  Serbia
  Slovakia
  Slovenia
  Spania
  Storbritannia
  Sveits
  Sverige
  Sør-Afrika
  Sør-Korea
  Tsjekkia
  Tyskland
  Ukraina
  Ungarn
  USA
  Østerrike

Steder

De paralympiske vinterlekene 2010 blir i likhet med Vinter-OL 2010 avholdt i Vancouver og Whistler.

Konkurransesteder

Ikke-konkurranse

Referanser

Eksterne lenker
    
 yr.no: Værvarsel for anleggene og stadiumene som vil bli brukt under de Paralympiske vinterleker i Vancouver 
 Programoversikt over NRKs dekning av de paralympiske leker

 
Internasjonale mesterskap i Canada
Sport i Vancouver
Paralympiske leker
Svend Aschenberg

Svend Aschenberg (født 27. september 1769 på Molde, død 31. mars 1845 på Røros) var en norsk prost og stortingsmann som i 40 år var knyttet til Røros. Foreldrene var toller og postmester Lars Aschenberg og Maren Severine Haslund.

Biografi 
Han gikk ut av Trondhjems Latinskole i 1787 og tok teologisk eksamen i 1791. 30. mai 1794 ble han utnevnt til sokneprest til Mo i Øvre Telemark. Samme år giftet han seg med ungdomskjæresten Gjertrud Pauline Junghans († 1828), datter av kateket og klokker i Nidarosdomen, Melchior Frederik Junghans. Med henne fikk han seks barn. Senere ble han prost over Øvre Telemark prosti. 28. mars 1806 utnevnt til sokneprest til Røros. Etter at hans første kone døde, giftet han seg igjen i 1835 med enken Malene Kjeldsberg. Med henne fikk han sønnen Svend, som ble prest som sin far. Svend Aschenberg fikk avskjed i nåde fra embetet 15. februar 1845 og døde bare seks uker senere. 

«Aschenberg var en av de mest særpregede prester som Bergstaden har hatt, og fortellinger om gammelprosten lever i folkeminnet og litteraturen den dag i dag. Det blir bl.a. sagt at Johan Falkberget (1879–1967) baserte romankarakteren Benjamin Sigismund i boken Den Fjerde Nattevakt på Aschenberg.» (Lars Geithe)

Verv 
 Stortingsmann for Søndre Trondhjems amt i 1815 og 1830, siste år som vararepresentant for sorenskriver Rambech. 
 7. september 1818: Ridder av Nordstjerneordenen.
 1826: Medlem av Det Kongelige Norske Videnskabers Selskab.

Referanser

Eksterne lenker 
 
 
   Lars Geithe: Presten Svend Aschenberg
  Svend Aschenberg 
  Bernt Moe: Biographiske Efterretninger om Eidsvolds-Repræsentanter og Storthingsmænd i Tidsrummet 1814-1845
  Herman Keutels Minde, 1792. Fulltekst.

Norske lutherske prester
Stortingsrepresentanter for Sør-Trøndelag
Stortingsrepresentanter 1815–1817
Stortingsrepresentanter 1830–1832
Nordstjerneordenen
Medlemmer av Det Kongelige Norske Videnskabers Selskab
Personer fra Molde kommune
Tirsåstunnelen

Tirsåstunnelen er en veitunnel på fylkesvei 566 i Osterøy kommune i Vestland. Tunnelen går gjennom fjellet Hæddena mellom Osterøybrua/Kvisti og Mjeldadalen. Den er 2017 meter lang og ble åpnet i 1998.

Se også 
Kvistitunnelen
Mæle bru
Osterøybrua
Undersjøiske veitunneler i Norge
Veitunneler i Norge

Referanser

Eksterne lenker
 Statens vegvesen veikart

Veitunneler i Vestland
Veier i Osterøy
1998 i Norge
Tunneler åpnet i 1998
Tutrakan

Tutrakan (bulgarsk: Тутракан) er en by nordøst i Bulgaria i Silistra oblast. Byen ligger ved Donaus høyre bredd 443 kilometer fra munningen i Svartehavet. På motsatt side av elven ligger den rumenske byen Olteniţa. 

Tutrakan ble grunnlagt av romerne mot slutten av den første halvpart av det første århundret. Byen fikk navnet Transmarisca. Bosettingen var del av den romerske militærgrensen i det første til tredje århundret. Transmarisca nådde sitt høydepunkt i det fjerde århundret da Diokletian gjorde den til en av de sterkeste befestede byer langs Donaulimes.

Den antikke byen og festningen ble ødelagt i begynnelsen av det sjuende århundret. Den moderne byen med dagens navn ble påbegynt mot slutten av det sjuende århundret og beholdt sin posisjon som en sentral del av det bulgarske rikets forsvar. Dette ble erobret av det osmanske riket mot slutten av det fjortende århundret.

Russiske styrker frigjorde Tutrakan fra det osmanske styret under den russisk-tyrkiske krig fra 1877 til 1878 og byen ble samtidig del av det bulgarske kongedømmet. Etter den andre Balkankrigen ble den en del av Sør-Dobrudsja og Romania. Dette vedvarte til 1940 da byen igjen ble bulgarsk som ledd i Craiova-traktaten. Under den første verdenskrigen var byen åsted for det viktige slaget ved Tutrakan mellom 2. og 6. september 1916, da de hovedsakelig bulgarske sentralmaktene nedkjempet de rumenske styrkene.

Bildegalleri

Referanser

Eksterne lenker 
 

Byer i Bulgaria
Byer ved Donau
Sjelden tilstand

En sjelden tilstand eller sjelden diagnose (innen medisin) er når det er mindre enn 500 kjente tilfeller per million innbyggere i landet. I Norge tilsvarer dette færre enn 2700 personer.

Nasjonal kompetansetjeneste for sjeldne diagnoser
Nærmere 1000 forskjellige sjeldne diagnoser har tilbud fra et kompetansesenter i Norge. Nasjonal kompetansetjeneste for sjeldne diagnoser har en egen servicetelefon, og nettstedet helsenorge.no har en oversikt over kompetansesentrene.

Referanser

Eksterne lenker
 Helsenorge.no: Kompetansesentrene for sjeldne diagnoser

Helse i Norge
Bogatunnelen

Bogatunnelen er en veitunnel på Europavei 16 i Vaksdal kommune i Vestland. Tunnelene går gjennom Bogafjellet øst for tettstedet Vaksdal. Den er 2036 meter lang og den ble åpnet 18. desember 2002. Tunnelen erstattet en trafikkfarlig veistrekning med tunnelene Utsiktstunnelen og Kvitaskarvtunnelen.

Se også 
Jamnatunnelen
Veitunneler i Norge
Undersjøiske veitunneler i Norge

Referanser

Eksterne lenker
 Bogatunnelen på Google StreetView
 Statens vegvesen veikart

Veitunneler i Vestland
Veier i Vaksdal
2002 i Norge
Tunneler åpnet i 2002
Tunneler på E16
Varden skole (Kvænangen)

Varden skole var en kristen friskole som ble opprettet i 1990 av en gruppe foreldre med tilhørighet i Den luthersk-læstadianske menighet (Lyngenretningen). Skolen var den første av fire grunnskoler som ble opprettet av mennesker med bakgrunn i læstadianske menigheter i Nord-Troms og Finnmark.

De første årene holdt skolen til i en enebolig i Jøkelfjord i Kvænangen kommune, men flyttet ved årsskiftet 1997/98 inn i nytt skolebygg på Alteidet, halvannen mil unna.

Skolen var en fådelt barne- og ungdomsskole, og elevtallet lå i mange år ganske stabilt på mellom 15 og 25 elever. De siste årene gikk derimot elevtallet betydelig ned. På slutten var skolen udelt.

Elevene kom i all hovedsak fra lokale familier, men i oppstartsfasen flyttet det 3-4 familier til området på grunn av etableringen. Sporadisk kom det også elever som gikk på skolen for kortere eller lengre tid, for eksempel når en av foreldrene tok lærerstilling der. I flere år hadde skolen også to russiske gjesteelever som gikk på skolen 2-3 høstmåneder mens faren hadde sesongarbeid i Norge.

Skoledriften ble i 2011 avviklet grunnet elevmangel.

Kristne skoler i Norge
Lutherske utdanningsinstitusjoner
Tidligere utdanningsinstitusjoner i Troms og Finnmark
Barne- og ungdomsskoler i Troms og Finnmark
Skoler i Kvænangen
Whistler

Whistler kan sikte til:

 Whistler – et skisted i Britisk Columbia i Canada.
 Whistler Mountain – et fjell i Britisk Columbia i Canada.  
 Whistler – kodenavnet for Microsoft Windows XP før det utkom.
Hydrometeorologi

Hydrometeorologi vitenskapen om overgangen vannet tar mellom den stratosfæren eller troposfæren og jordskorpen. Det er en tverrvitenskaplig disiplin som krysser hydrologi og meteorologi.

Hydrologi
Meteorologi
Oseanografi
Bjarne Eia

Bjarne Eia  (født 23. mars 1923 i Våle, død 23. juli 2000) var en norsk offiser i Sjøforsvaret og politiker for Høyre. Eia var fra 1961 til 1973 vararepresentant for Vestfold på Stortinget.

Andre verdenskrig 
Eia gikk i 1939 til sjøs og var på MS «Tercero» i Buenos Aires da Tyskland angrep Norge 9. april 1940. Etter å ha vært i flyvåpenet og Little Norway i Canada etterfulgt av tjeneste på Island, begynte Eia på sjøkrigsskolen i Storbritannia.

Etter å ha tatt Royal Naval College tjenestegjorde han i britiske Royal Navy og det norske Sjøforsvaret. Han tjenestegjorde på «St. Albans» og HMS «Mutine», som eskorterte allierte atlanterhavskonvoier.

Senere deltok han i landgangene i Italia og Frankrike. I januar 1944 tjenestegjorde han på en britisk minesveiper som ble deltok i forberedelsene til Operasjon Shingle i Italia.

Eia gjorde seg fortjent til en rekke krigsutmerkelser.

Tjeneste i Sjøforsvaret 
I 1945 ble han sjøoffiser og tjenestegjorde deretter som offiser og sjef på Sjøforsvarets fartøyer.

I årene 1956 til 1959 arbeidet han i Etiopia, der norsk ekspertise var engasjert for å bygge opp landets sjøforsvar.

Eia var fra 1962 til 1965 inspektør for torpedokanonbåtene. Han tok utdanning i elektronikk, økonomi og folkerett og gikk i 1965 på Forsvarets høgskole. Eia tjenestegjorde i admiralstaben fra 1969 til 1972 og var deretter i Forsvarets overkommando. Eia blei 1972 forfremmet til kommandør. I 1977 ble han forsvarsattaché i London og Dublin, en postering han hadde til 1980.

Han gikk da til Statsministerens kontor der han arbeidet med informasjonsberedskap. Eia avsluttet sin karriere som fylkesberedskapsleder for Vestfold fra 1982 til 1990, da han gikk av med pensjon.

Politisk virke 
Eia var aktiv i politikken for Høyre på lokal-, fylkes- og landsplan. Han var medlem av Laksevåg kommunestyre i årene 1963 til 1965 og av Horten kommunestyre fra 1967 til 1969. Eia var formann i Horten Høyre 1967 til 1969 og i samme periode medlem av styret i Vestfold Høyre. Fra 1967 til 1969 var han fylkestingsrepresentant i Vestfold. I stortingsperiodene 1961 til 1965, 1965 til 1969 og 1969 til 1973 var Eia vararepresentant på Stortinget for Vestfold fylke.

Utmerkelser 

For sin krigsinnsats ble Eia dekorert med Krigsmedaljen, Deltakermedaljen og Haakon VIIs 70-årsmedalje. Av britene ble han dekorert med Atlantic Star med spenne, 1939–1945 Star, Italy Star og Defence Medal. Han ble senere tildelt Forsvarsmedaljen med tre stjerner og Sjøforsvarets vernedyktighetsmedalje. Eia ble utnevnt til kommandør av den etiopiske Keiser Menelik IIs orden.

Fotnote

Referanser

Eksterne lenker 
 

Norske kommandører
Krigsmedaljen
Deltagermedaljen
Forsvarsmedaljen
Haakon VIIs 70-årsmedalje
Lokalpolitikere i Horten
Høyre-politikere i Vestfold
Lokalpolitikere i Laksevåg
Høyre-politikere i Hordaland
Personer fra tidligere Re kommune
Personer fra Tønsberg kommune
Artikler i sjøfart-prosjektet
Lee Ki-ho

Lee Ki-ho (født 17. august 1984) er en sørkoreansk skøyteløper som deltok i hurtigløp under Vinter-OL 2010 i Vancouver i Canada i øvelsen 1000 meter menn. Han endte på 36.-plass.

Personlige rekorder

Referanser

Eksterne lenker 
 
 Skøyteresultater

Sørkoreanske skøyteløpere
Deltakere for Sør-Korea under Vinter-OL 2010
Skøyteløpere under Vinter-OL 2010
Deltakere for Sør-Korea i enkeltdistanse-VM på skøyter
Artikler i skøytesportprosjektet